Diari Oficial de la Generalitat Valenciana


Sumari del DOGV 3561, del 16-08-1999 (1999/6360)

Informació pública de les bases generals i específiques dels processos de selecció convocats per a la provisió en propietat d'una plaça de sergent i sis de caporal de la policia local.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3561

Data del DOGV
:   16-08-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/6360


Data del document
:   30-04-1999

Organisme emissor
:   Ajuntament de Torrent

Tipus de document
:   Convocatòria

Descriptors 

:   * Puçol
    * administració local
    * policia
    * concurs administratiu

Informació pública de les bases generals i específiques dels processos de selecció convocats per a la provisió en propietat d'una plaça de sergent i sis de caporal de la policia local. [1999/S6360]
  
De conformitat amb el que disposa la resolució d'aquesta Alcaldia Presidència número 782, de 30 d'abril de 1999, es convoquen els processos de selecció oportuns per a la provisió en propietat, per promoció interna, d'una plaça de l'escala executiva de la policia local, categoria de sergent i sis places de l'escala bàsica, categoria de caporal, contingudes en l'oferta d'ocupació pública d'aquest Ajuntament per a 1998, d'acord amb les següents:
  
I. Bases generals
  
Regiran les aprovades pel Ple d'aquest Ajuntament en sessió celebrada el dia 23 de juliol de 1997, publicades en el Diari Oficial de la Generalitat Valenciana número 3.109, de 28 d'octubre de 1997 i en el Butlletí Oficial de la Província de València número 257, de 29 d'octubre de 1997, els apartats 6.5.5 i 15.1 de les quals han sigut modificats per acord plenari de 28 d'abril de 1999, i que queden redactats en els termes següents:
  
«6.5.5. Les actuacions dels tribunals poden ser impugnades a través de recurs d'alçada davant l'Alcaldia Presidència, en el termini d'un mes comptador des de la publicació d'aquestes, d'acord amb els articles 114 i 115 de la Llei de Règim Jurídic de les Administracions Públiques i del Procediment Administratiu Comú.
  
Per a la resolució del recurs d'alçada, l'Alcaldia Presidència sol·licitarà un informe al tribunal actuant que, si s'escau, es tornarà a constituir a aquests efectes, d'acord amb el que estableixen aquestes bases. L'informe vincularà a l'òrgan que ha de resoldre el recurs, quan pretenga l'alteració de la proposta de nomenament.
  
Revisió d'exercicis i reclamacions contra les qualificacions: Els qui hagueren pres part en proves que consten per escrit o per qualsevol altre mitjà que assegure la seua permanència, podran sol·licitar, a través d'escrit presentat en el Registre d'Entrada de l'Ajuntament dins dels tres dies hàbils següents de la publicació de les qualificacions, que se'ls faça públic l'examen per a comprovar la correcta aplicació d'aquest dels criteris de valoració utilitzats pel tribunal.
  
En cas d'errors materials, aritmètics o de fet, el president del tribunal adoptarà les mesures de rectificació corresponents i retrà compte a aquest òrgan en la primera sessió que celebre.
  
Contra les puntuacions atorgades o les mesures adoptades amb ocasió de proves o exercicis, els aspirants podran formular, per escrit, la corresponent reclamació que haurà de tindre entrada en el Registre General de l'Ajuntament no més tard del tercer dia hàbil següent de la publicació de les puntuacions o adopció de les mesures en qüestió.
  
El tribunal qualificador resoldrà aquestes reclamacions en la sessió següent, i es ressenyarà en l'acta corresponent, tot això sense perjudici del que s'estableix en aquestes bases respecte de la interposició de recursos, que es regiran per les normes generals sobre procediment i règim jurídic de les administracions públiques.
  
En el cas que l'elevat nombre de participants en el procés de selecció així ho aconselle, el tribunal podrà ampliar, al seu judici, els terminis anteriorment referits per a sol·licitar la revisió d'examen o presentar reclamació contra la seua qualificació.»
  
«15.1. Contra aquestes bases i contra les bases específiques de les convocatòries que les complementen, que esgoten la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos meses, comptador a partir de l'endemà de la publicació de l'extracte de la convocatòria en el Boletín Oficial del Estado.
  
No obstant això, de conformitat amb el que es disposa en els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, es podrà interposar potestativament recurs de reposició davant el mateix òrgan autor de l'acte, en el termini d'un mes, comptador a partir de l'endemà de la publicació de l'extracte a què fa referència l'apartat anterior.»
  
II. Bases específiques reguladores del procés de selecció convocat per a la provisió en propietat, per promoció interna, d'una plaça de l'escala executiva de la policia local, categoria sergent.
  
1. Naturalesa i característiques de la plaça
  
Naturalesa funcionarial. Escala administració especial, subescala serveis especials, classe policia local i els seus auxiliars, escala executiva, categoria sergent, grup C.
  
2. Nombre de places convocades
  
Es convoca una plaça, a través del torn de promoció interna. En cas que la plaça no resulta coberta per aquest torn, serà convocada posteriorment pel torn lliure i si tampoc fóra coberta, passarà al torn de mobilitat entre els sergents de la policia local de la Comunitat Valenciana, en els termes previstos en l'article 9 del Decreto 11/1992, de 16 de gener, del Govern Valencià.
  
3. Sistema de selecció
  
Serà el de concurs oposició i constarà de les següents fases: oposició, concurs i curs selectiu.
  
4. Requisits dels aspirants
  
Referits al dia en què finalitze el termini de presentació de sol·licituds:
  
Ser funcionari de carrera, integrat en la subescala de serveis especials, escala bàsica, categoria caporal de l'Ajuntament de Torrent.
  
Reunir, alternativament, un dels següents requisits de titulació:
  
b1) Estar en possessió del títol de Batxiller Superior o equivalent o en condicions d'obtenir-lo en la data en què acabe el termini de presentació d'instàncies. A aquests efectes, es considerarà equivalent la superació de les proves d'accés a la Universitat per a majors de 25 anys.
  
b2) Estar en possessió del Diploma de Dispensa en un grau de titulació expedit per l'Institut Valencià de Seguretat Pública per a la promoció del grup D al C a què es refereix el Decret 260/1994, de 20 de desembre, del Consell de la Generalitat Valenciana i que no hagen transcorregut més de cinc anys des de l'obtenció d'aquest.
  
Haver romàs, almenys, dos anys en el lloc des del qual es concursa i tenir aquest lloc en propietat.
  
No patir cap malaltia ni defecte físic que impedesca l'exercici de les corresponents funcions d'acord amb el quadre d'exclusions mèdiques establides en l'annex II.
  
No trobar-se suspés en ferm, ni inhabilitat per a l'exercici de funcions públiques.
  
Estar en possessió dels permisos de conducció de vehicles de les classes A-2 i B-2 o, si s'escau, A del Reial Decret 772/1997, de 30 de maig, pel qual s'aprova el Reglament General de Conductors i B que habilite per a la conducció dels vehicles a què es refereix l'article 7.3 de l'esmentat Reial Decret.
  
5. Tribunal qualificador
  
5.1 Estarà integrat pels següents membres:
  
President: l'alcalde president de l'Ajuntament o regidor en qui delegue.
  
Secretari: el de la corporació o funcionari en qui delegue, que actuarà a més com a vocal.
  
Vocals:
  
Un representant del professorat oficial designat per l'Institut Valencià de Seguretat Pública.
  
Un representant de l'administració de la Generalitat Valenciana.
  
El cap del cos de la policia local de Torrent o, si hi manca, un funcionari de la corporació d'igual o superior categoria.
  
Dos representants dels treballadors designats per la Junta de Personal de l'Ajuntament de Torrent.
  
5.2. Així mateix, podran assistir, amb veu però sense vot, un representant de cadascun dels grups polítics de l'Ajuntament, així com de cadascuna de les seccions sindicals constituïdes en aquest.
  
La designació dels membres del tribunal inclourà la dels suplents respectius.
  
A excepció del president, tots els membres del tribunal relacionats en l'apartat 5.1 hauran d'estar en possessió d'una titulació igual o superior a l'exigida en la respectiva convocatòria.
  
Podran designar-se assessors del tribunal per a les proves tècniques i d'aptitud física i, en general, quan les característiques de la prova així ho requeresquen. El nomenament haurà de fer-se públic juntament amb el del tribunal. Aquests assessors tindran veu però no vot.
  
5.3. Els aspectes relatius a l'abstenció i recusació dels membres del tribunal i a la constitució i actuació d'aquest es regiran pel que es disposa en les bases generals de la convocatòria.
  
5.4. Categoria tribunal qualificador: tercera.
  
6. Fase d'oposició
  
Consistirà en les proves següents:
  
6.1 Proves prèvies, de caràcter obligatori i eliminatori:
  
6.1.1 Prova psicotècnica d'aptituds i de personalitat.
  
Es realitzaran un o diversos tests dirigits a valorar les aptituds i actituds de l'aspirant per a l'exercici del lloc de treball de sergent de policia local. Si es considerara necessari, es procedirà a la realització d'una entrevista personal a tots o alguns dels aspirants.
  
Per al plantejament i correcció de la prova test, així com per a la realització de les entrevistes, si escau, el tribunal estarà necessàriament assistit per almenys un Llicenciat en Medicina i un altre en Psicologia, que aplicaran el reconeixement psicotècnic d'acord amb el que estableix l'annex I. La qualificació dels exercicis psicotècnics serà d'apte o no apte, i haurà de superar com a mínim l'aspirant en el cas dels factors aptitudinals quatre dels sis factors a mesurar, i haurà de superar en tots els casos el factor d'agilitat mental.
  
6.1.2 Reconeixement mèdic
  
A practicar pel tribunal mèdic que es designe a l'efecte. Es realitzaran totes les proves clíniques, analítiques o complementàries o de qualsevol altra classe que es consideren necessàries per a comprovar que l'opositor no està incurs en el quadre d'exclusions que figura en l'annex II.
  
La qualificació d'aquesta prova serà d'apte o no apte.
  
6.2 Primer exercici. De caràcter obligatori i eliminatori
  
Consistirà en superar les proves d'aptitud física el contingut i marques mínimes de les quals figuren en l'annex III.
  
La qualificació d'aquest exercici serà d'apte o no apte, i haurà de superar com a mínim tres de les proves per a ser declarat apte.
  
6.3 Segon exercici. Ortogràfic i de composició. De caràcter obligatori i eliminatori
  
Consistirà en la realització de dos supòsits. El primer serà l'execució d'un dictat elegit per sorteig en presència dels aspirants. El segon serà d'estructura i composició, en el qual els aspirants hauran de desenvolupar el tema que assenyale el tribunal, sobre temes d'actualitat i coneixement general i l'extensió del qual no haurà de ser inferior a tres folis ni excedir de quatre, a una sola cara, a fi de valorar l'ortografia, la sintaxis i la lògica de l'exposició. La duració màxima d'aquesta segona part de l'exercici serà de 60 minuts.
  
La qualificació d'aquest exercici serà de 0 a 10 punts, i per a superar l'exercici s'haurà d'obtenir un mínim de cinc punts.
  
6.4 Tercer exercici. Supòsit policial. De caràcter obligatori i eliminatori
  
Consistirà en la realització d'una prova pràctica, amb una duració màxima de 90 minuts, que fixarà el tribunal abans de la realització de l'exercici, que versarà sobre planificació, redacció, desenvolupament i exposició escrita d'un supòsit policial sobre les activitats, funcions i serveis propis de sergent de la Policia Local.
  
Es valorarà el desenvolupament i exposició en matèria de distribució de personal, mitjans materials, seguretat ciutadana i vial, i actuacions complementaries, i altres que siguen necessàries per a la realització del supòsit.
  
Es podran acompanyar o fixar sobre plano, que aporte el tribunal i totes les dades gràfiques o representatives de les actuacions complementàries, i altres que siguen necessàries per a la realització del supòsit.
  
La qualificació d'aquest exercici serà de 0 a 10 punts, i hauran d'obtenir un mínim de 5 punts per a superar aquest.
  
6.5 Quart exercici. Test de cultura policial. De caràcter obligatori i eliminatori
  
Consistirà en contestar correctament per escrit un qüestionari de 100 preguntes, tipus test, en un temps màxim de dues hores, relacionat amb temes professionals de policia i el temari del qual s'explicita en l'annex IV (dret penal, processal, constitucional, administratiu, bans i ordenances, policia de trànsit i circulació, i psicologia).
  
La qualificació d'aquest exercici serà de 0 a 10 punts, i s'haurà d'obtenir un mínim de 5 punts per a superar aquest.
  
6.6 Cinqué exercici. De caràcter obligatori i no eliminatori
  
Consistirà en traduir del valencià al castellà i viceversa, un text proposat pel tribunal, en un temps màxim de 30 minuts.
  
Aquest exercici es qualificarà de 0 a 2 punts, i no serà eliminatori.
  
6.7 Qualificació dels exercicis
  
Com ja s'ha especificat anteriorment, les proves prèvies seran eliminatòries, amb la qualificació d'apte o no apte efectuada pel tribunal de selecció previ informe del tribunal mèdic.
  
Els exercicis obligatoris, excepte el cinqué, tindran el caràcter d'eliminatoris, i la seua qualificació serà de 0 a 10 punts en cadascun d'aquests, i seran eliminats els aspirants que no aconseguisquen una puntuació mínima de 5 punts en cadascun.
  
El cinqué exercici de valencià, es qualificarà de 0 a 2 punts i no determinarà, per si sol, l'eliminació de l'opositor, i servirà, no obstant això, la qualificació obtinguda per al còmput de la qualificació global determinant de la proposta del nomenament.
  
El tribunal qualificador queda facultat per a la determinació del nivell mínim exigit per a l'obtenció d'aquestes qualificacions de conformitat amb el sistema de valoració que s'adopte en cada prova.
  
7. Fase de concurs
  
Finalitzada la fase d'oposició, es valoraran els mèrits aportats pels aspirants que hagen superat aquesta d'acord amb el barem de mèrits inclòs en l'annex V d'aquestes bases i el contingut d'aquest és l'establit en l'Ordre de 20 de gener de 1998, de la Conselleria de Presidència, publicada en el Diari Oficial de la Generalitat Valenciana número 3.203, de 13 de març de 1998.
  
8. Relació d'aprovats i curs selectiu
  
La qualificació de la fase de concurs se sumarà a l'obtinguda en la fase d'oposició, i serà l'ordre de prioritat per a l'adjudicació de la plaça el determinat per la puntuació total obtinguda en ambdues fases del procés de selecció.
  
Finalitzat el concurs oposició, el tribunal qualificador publicarà l'ordre de classificació definitiva determinat per la suma de les qualificacions obtingudes i formularà proposta al president de la corporació de l'aspirant que, havent sigut declarat aprovat, haurà de realitzar el curs selectiu.
  
Prèvia presentació de la documentació exigida en les bases de la convocatòria, l'aspirant proposat s'incorporarà a l'Institut Valencià de Seguretat Pública per a realitzar un curs teòric pràctic de dos mesos de duració i de caràcter selectiu. Durant la realització del curs, l'aspirant serà nomenat funcionari en pràctiques, i percebrà les retribucions establides en l'article 3 del Decret 11/1992, del Consell de la Generalitat Valenciana, pel qual s'establixen les bases i criteris uniformes per a la selecció, formació, promoció i mobilitat dels policies locals, escales superior, tècnica i executiva, categories inspectors, subinspectors, oficials, suboficials i sergents.
  
Superat el curs selectiu, l'Institut Valencià de Seguretat Pública formularà proposta de nomenament a l'òrgan competent de la corporació local. En el supòsit que l'aspirant no haja superat el curs selectiu, l'Institut Valencià de Seguretat Pública, comunicarà aquesta circumstància a l'òrgan competent de la corporació.
  
L'aspirant que no superara el curs teoricopràctic podrà incorporar-se al curs immediatament posterior. No obstant això, cessarà com a funcionari en pràctiques i podrà ser nomenat de nou quan s'incorpore al següent curs. De no superar aquest segon, quedarà definitivament decaigut en el seu dret de reserva de plaça.
  
9. Drets d'examen. S'estableixen en 2.000 pessetes.
  
Annex I
  
Barem per a la prova psicotécnica d'aptituds i de personalitat.
  
Factors a mesurar:
  
Aptituds mentals
  
- Raonament verbal: com el seu nom indica, constitueix una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de manera constructiva. Constitueix un valies índex del nivell ocupacions a què un subjecte puga aspirar, ja que en moltes tasques, existeix relació positiva entre el nivell de responsabilitat que tenen assignat i el grau de profunditat amb que han de ser compreses les idees expressades verbalment.
  
- Raonament abstracte: intenta apreciar l'agilitat mental amb formes no verbals, ja que l'habilitat per a raonar amb paraules no es idèntica a l'habilitat per a raonar amb figures, el test raonament abstracte no substitueix adequadament el raonament verbal, però pot servir com a element de confrontació.
  
- Rapidesa i precisió preceptiva: és una anàlisi ràpida de situacions complexes, ideat per a mesurar la rapidesa de respostes en tasques de tipus perceptiu.
  
- Atenció i resistència a la fatiga: és una prova que exigeix una gran concentració i resistència a la monotonia. En conseqüència aquest instrument pot apreciar l'aptitud o capacitat per a concentrar-se en tasques la principal característica de la qual es la rapidesa perceptiva, juntament amb l'atenció continuada.
  
- Agilitat mental: capacitat per a comprendre situacions, les relacions que existeixen entre aquestes, poder captar les estructures d'aquestes relacions i tindre un mètode sistemàtic de raonament.
  
- Memòria visual: capacitat per a recordar situacions a través del sentit de la vista.
  
2. Personalitat
  
Sentit de la disciplina i de l'autoritat: conformitat davant les normes i demandes dels seus superiors. Persona que sol ser sòbria i digna de confiança, així com dominada pel sentit del deure, perseverant, responsable i organitzada.
  
Sentit de la iniciativa: persona no inhibida, disposada a intentar noves coses, pot suportar sense fatiga les vicissituds del tractament amb la gent i les situacions emocionals aclaparadores.
  
Seguretat en si mateix. Fermesa personal: capacitat pràctica i realista. La confiança en si mateix i la seua capacitat per a tractar amb coses és madura i poc ansiosa; és flexible i segura.
  
Desenvolupament de conductes cooperatives. Capacitat d'integració en el grup. Grau en què les persones s'ajuden entre si i es mostren amables i cooperatives amb els companys. Persona adaptable, animosa, interessada pels altres. Bona col·laboradora amb el treball de grup.
  
Autocontrol dels impulsos i emociones: persona amb molt control de les seues emocions i de la seua conducta en general. Acurada i oberta a allò social. Evidencia el que comunament es coneix com a respecte a si mateix, té en compte la reputació social.
  
Serenitat: persona assossegada, relaxada i tranquil·la.
  
Capacitat empàtica i de maneig de la relació interpersonal: persona socialment desimbolta, no inhibida, amb bona capacitat per a aconseguir i mantindre contactes personals.
  
Neutralitat efectiva en l'exercici professional: persona responsable i organitzada, les seues metes es troben dins de la normativa social. Fa el que socialment és correcte, i segueix estrictament les normes; fa el que és acceptat i idoni.
  
Capacitat d'automotivació: capacitat de sentir-se satisfet en allò referent a la seua ocupació. Grau en què una persona es preocupa per la seua activitat i s'entrega a ella.
  
Característiques del test aptitudinal (puntuacions decils-nivells uniformes aconsellables):
  
- Raonament verbal 3,5
  
- Raonament abstracte 3,5
  
- Rapidesa i precisió preceptiva 3,5
  
- Atenció i resistència a la fatiga 3,5
  
- Agilitat mental 3,5
  
- Memòria visual 4
  
Característiques del test actitudinal:
  
Per a l'avaluació de les proves actitudinals són factors preferents a tindre en compte, d'acord amb l'ordre d'importància que a continuació s'expressa, els següents:
  
1. Autocontrol.
  
2. Serenitat.
  
3. Capacitat empàtica i maneig de les relacions interpersonals.
  
4. Sentit de la disciplina i de l'autoritat.
  
5. Desenvolupament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualssevol altres d'anàloga significació als anteriors esmentats.
  
A més, haurà de realitzar-se una anàlisi global de l'estructura de la personalitat, i en cas de no ajustar-se al perfil establit, i si el tècnic i el tribunal ho consideren oportú abans de l'eliminació de l'opositor, aquestes proves hauran de contrastar-se mitjançant entrevista.
  
La qualificació dels exercicis psicotècnics serà d'apte o no apte. L'aspirant haurà de superar com a mínim, en el cas dels factors aptitudinals, quatre dels sis factors que es mesuren; de qualsevol manera hauran de superar el factor d'agilitat mental.
  
Annex II
  
Quadre d'exclusions mèdiques
  
1. Obesitat o primesa manifesta que dificulten o incapaciten per a l'exercici del lloc de treball.
  
2. Ull i visió
  
2.1. Agudesa visual amb o sense correcció inferior als dos terços de la visió normal en ambdós ulls.
  
2.2. Hemianòpsia completa i absoluta.
  
3. Oïda i audició
  
Agudesa auditiva que supose una pèrdua entre 1.000 i 3.000 hertzs a 45 decibels.
  
4. Aparell locomotor.
  
Qualsevol patologia òssia d'extremitats que produïsquen retraccions o limitacions funcionals de causa muscular o articular.
  
5. Aparell cardiovascular.
  
Hipertensió arterial mal controlada, no havent de sobrepassar les xifres en repòs els 170 mn/hg en pressió sistòlica i els 95 mn/hg en pressió diastòlica; a judici del tribunal mèdic, es podrà repetir la prova quan concórreguen circumstàncies que així ho aconsellen.
  
Varices ulceroses. Tromboflebitis. Insuficiències cardíaques severes. Hipertròfia ventricular esquerra descompensada. Infart de repetició.
  
6. Aparell respiratori.
  
La broncopatia crònica obstructiva. El pneumotòrax espontani (en més d'una ocasió).
  
7. Sistema nerviós.
  
Epilèpsia, alcoholisme i toxicomanies.
  
8. Pell i fàneres.
  
Cicatrius que produïsquen limitacions funcionals.
  
9. Altres processos patològics.
  
Malalties immunològiques sistèmiques.
  
Intoxicacions cròniques. Hemopaties greus.
  
Annex III
  
Proves físiques (primer exercici).
  
1. Carrera de resistència: 1.000 metres.
  
2. Salt de longitud amb carrera.
  
3. Natació 50 metres.
  
4. Prova de resistència abdominal en un temps no superior als 90 segons, que ha de realitzar-se sota les següents condicions:
  
a) Posició inicial: en posició supina, amb les mans entrellaçades per darrere del cap i els genolls flexionats a 90º aproximadament.
  
b) No existeix cap punt de recolzament per als peus, ja que açò implicaria la posada en acció del recte anterior de la cuixa i psoes ilíac.
  
c) En cada repetició, la persona aspirant haurà de pujar el tronc fins a la vertical, mantenint les mans entrellaçades darrere del cap i tornar a la posició inicial, encara que no caldrà que la regió dorsal de l'esquena connecte amb el sòl en cada repetició.
  
d) La velocitat d'execució no és important, per la qual cosa el temps serà raonablement ampli, sense excedir en cap cas els 90''.
  
e) Dins del temps per a la realització de la prova (90'') la persona aspirant podrà realitzar breus parades de recuperació.
  
f) Es comptabilitzaran totes les repeticions correctes efectuades durant els 90'' de la prova.
  
Barem d'edats masculí
  
Quadre d'edats 1 2 3 4
  
Fins 30 anys 4,20- 3,75m 60- 40 abdominals
  
De 31 a 35 anys 4,50- 3,50m 1,10- 35 abdominals
  
De 36 a 40 anys 5,30- 3,25m 1,30- 30 abdominals
  
De 41 a 45 anys 1.500m 3,00m 1,30- 25 abdominals
  
De 46 a 50 anys 1.300m 2,75m 1,40- 20 abdominals
  
Més de 50 anys 1.200m 2,40m 1,55- 15 abdominals
  
Barem d'edats femení
  
Quadre d'edats 1 2 3 4
  
Fins 30 anys 4,50- 3,10m 1,10- 35 abdominals
  
De 31 a 35 anys 5,20- 2,90m 1,20- 30 abdominals
  
De 36 a 40 anys 6,00- 2,70m 1,35- 25 abdominals
  
De 41 a 45 anys 1.300m 2,50m 1,45- 20 abdominals
  
De 46 a 50 anys 1.200m 2,30m 1,55- 15 abdominals
  
Més de 50 anys 1.000m 2,10m 2,10- 12 abdominals
  
La qualificació d'aquest exercici serà d'apte o no apte, havent de superar almenys tres de les proves per a ser declarat apte.
  
Quedaran exempts de la realització de les proves físiques aquells aspirants que les hagen realitzat amb anterioritat i es troben inclosos en el tram d'edat indicat en el barem d'edats.
  
Annex IV
  
Temari que regirà els exercicis de la fase d'oposició
  
Dret constitucional
  
Tema 1. Organització política de l'estat espanyol. Classes i forma d'estat. Organització territorial de l'estat. Relacions entre el govern i les Corts Generals.
  
Tema 2. La Corona: funcions constitucionals del Rei. Successió i regència. El refrendo.
  
Tema 3. La Constitució Espanyola de 1978. Estructura, contingut i principis bàsics. Reforma de la Constitució.
  
Tema 4. Drets i deures fonamentals de la persona en la constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.
  
Tema 5. Les Corts Generals: les cambres. Composició, atribucions i funcionament. La funció legislativa.
  
Tema 6. El poder judicial. Estructura, organització i funcionament dels tribunals en el sistema espanyol.
  
Tema 7. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 8. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.
  
Dret administratiu
  
Tema 9. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 10. Òrgans col·legiats de govern. L'ajuntament Ple. La Comissió de Govern. Òrgans consultius i participatius: les comissions informatives. Les juntes de districte.
  
Tema 11. La funció pública en general i els funcionaris de les entitats locals. Organització de la funció pública local.
  
Tema 12. El personal al servei de les administracions locals: concepte i classes. Drets i deures dels policies locals. Adquisició i pèrdua de la condició de funcionari.
  
Tema 13. Responsabilitat dels funcionaris. Reglament de règim disciplinari. Incoació d'expedients.
  
Tema 14. El procediment administratiu. Estudis de la legislació general vigent en la matèria, amb especial consideració de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Fases del procediment. Notificacions i audiències dels interessats.
  
Tema 15. La revisió administrativa de l'acte administratiu. Procediments i límits de la revisió. Recursos: reposició, alçada i revisió. El recurs contenciós administratiu.
  
Bans i ordenances municipals
  
Tema 16. Obligacions i competències dels ajuntaments. Les ordenances municipals. Els bans d'alcaldia.
  
Tema 17. Ordenances municipals: concepte i classes. Infraccions. Potestat sancionadora. Principals infraccions a bans i ordenances.
  
Tema 18. Focs artificials, classes d'artificis pirotècnics. Muntatge d'espectacles. Distància dels focs i protecció personal.
  
Tema 19. Activitats molestes, insalubres, nocives i perilloses.
  
Tema 20. Reglamentació en matèria d'auto taxis i auto turismes. Documentació necessària d'aquests vehicles, requisits, tarifes, competències.
  
Tema 21. Reglamentació en matèria de via pública: revetlles, guals, tendals, instal·lacions de taules i cadires, contenidors, grues, i material de construcció. Òrgan competent per a la seua autorització. Sancions.
  
Tema 22. Venda ambulant. Modalitats de venda ambulant. Requisits.
  
Tema 23. Normativa relacionada amb usos i activitats.
  
Tema 24. Ordres ministerials de mendicitat. Llocs de recollida. Obligació de les administracions públiques. Aspectes legals.
  
Policia local
  
Tema 25. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.
  
Tema 26. La policia local: conceptes previs. Missions i objectius. Estructura orgànica i funcional.
  
Tema 27. El binomi policia local-ciutadà: conceptes previs, relació, finalitat. Suports ètics. Normes d'actuació.
  
Tema 28. Ordenament legislatiu de la policia local. Principis bàsics d'actuació. Disposicions comunes estatutàries. Règim disciplinari.
  
Tema 29. La Llei de Coordinació de la Policia Local de la Comunitat Valenciana. Disposicions generals. L'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Tema 30. L'Institut Valencià de Seguretat Pública. Regulació legal. Fins i funcions. Els cursos de formació, bàsics o selectius, de capacitació, d'integració d'auxiliars de policia local. El Registre de Policies Locals.
  
Dret penal
  
Tema 31. El Codi Penal. Concepte de delicte i falta. Graus d'execució del delicte. Accions i omissions. Dol i imprudència. Autors, còmplices i encobridors.
  
Tema 32. Delictes contra les persones: De l'homicidi i les seues formes, de l'avortament, de les lesions, de les lesions al fetus, delictes relatius a la manipulació genètica.
  
Tema 33. Delictes contra la llibertat sexual: agressions i abusos sexuals; assetjament sexual, exhibicionisme i provocació sexual; delictes relatius a la prostitució.
  
Tema 34. Delictes contra el patrimoni i contra l'ordre socioeconòmic.
  
Tema 35. Delictes contra l'administració pública.
  
Tema 36. Delictes contra l'administració de justícia.
  
Dret processal
  
Tema 37. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. De l'assistència d'advocat. Del tractament de presos i detinguts.
  
Tema 38. El procés: concepte, objecte, finalitat, tipus o sistemes. Dret processal penal: concepte, característiques, origen i fonts.
  
Tema 39. De l'entrada i registre en un lloc tancat. De la comprovació del delicte i indagació del delinqüent.
  
Tema 40. Presó provisional, llibertat provisional. La fiança. Recursos contra les resolucions dels jutges d'instrucció o contra les dels tribunals superiors de justícia. Revisió. L'embargament.
  
Policia de trànsit i circulació
  
Tema 41. El codi de circulació vigent després de la publicació de la Llei de Seguretat Vial: nocions prèvies. Tipificació de les principals infraccions.
  
Tema 42. Quadre d'infraccions més habituals en matèria de circulació urbana: infraccions de trànsit que constitueixen delicte. Procediment sancionador actualitzat.
  
Tema 43. Normes generals de circulació: assegurança obligatòria.
  
Tema 44. Nivells sonors permesos en vehicles, i també com a infracció a aquests. Inspecció tècnica de vehicles. Vehicles especials.
  
Tema 45. La circulació. Òrgans competents. Vigilància i regulació de la circulació. Ordenació del trànsit.
  
Tema 46. La circulació urbana: normes generals de circulació. La senyalització. Permisos i llicències de conduir.
  
Tema 47. El transport. Servei públic de viatgers i servei públic de mercaderies o mixtos. El servei privat. Mercaderies perilloses. Condicions tècniques de transport i altres requisits principals. Reglament Nacional de Serveis Urbans i Interurbans de Transport d'Automòbils Lleugers.
  
Tema 48. El transport escolar. Disposicions que provenen de la Conselleria d'Obres Públiques, Urbanisme i Transports.
  
Tema 49. Els accidents de trànsit: concepte i consideracions prèvies. Les seues causes. Classes i fases.
  
Tema 50. Alcoholèmia. Concepte d'alcoholèmia. Taxa d'alcoholèmia. Efectes generals de les diferents taxes d'alcoholèmia. Normes per a la realització de la prova d'alcoholèmia. Alcholímetres: descripció general i forma d'actuar.
  
Tema 51. Persones obligades a sotmetre's a la prova de detecció. Infracció a la Llei de Seguretat Viària, que comporta l'obligació de la prova.
  
Tema 52. Recopilació legislativa: Reial Decret Legislatiu 390/1990, de 2 de març. Text articulat de la Llei sobre el Trànsit, Circulació de Vehicles de Motor i Seguretat Viària.
  
Psicologia
  
Tema 53. El comandament. Concepte. Qualitats. Trets (integritat, competència, energia, autoritat, confiança en si mateix, iniciativa, decisió...). Regles bàsiques per a l'exercici del comandament. Activitats més característiques del comandament.
  
Tema 54. Característiques del comandament. Funcions del comandament (planificar, executar, organitzar, coordinar, etc.) Estils de comandament. Aspectes que distingeixen el bon comandament. Metodologia del comandament.
  
Tema 55. Presa de decisions. El procés de decisió. Reixa de direcció. Poder i autoritat.
  
Tema 56. Tècniques de direcció. El factor temps. Selecció de tasques. Utilització de mitjans. Horaris i programes. Relació comandament-subordinat. Les reunions.
  
Tema 57. Tècniques per a controlar situacions difícils. La reunió està a punt de ser incontrolable. La reunió s'aparta de l'objectiu. El grup no parla. El grup, o part d'aquest, refusa acceptar les conclusions del director. Els participants discuteixen fermament entre ells.
  
Tema 58. Principis de disciplina efectiva. Responsabilitat del cap. Com a representant del cap director; Com a instructor. Com a tècnic. Com a administrador. Deures per raó del càrrec amb els subordinats. Deures amb la seua organització.
  
Tema 59. Tipus d'ordres. Ordre terminant, tipus de sol·licitud, ordre suggerida, escrita, verbal, petició de voluntaris, causes de la mala interpretació d'ordres, comprovació de l'execució de les ordres.
  
Tema 60. Qualitats o atributs d'un bon cap. Com actua un bon cap. Com es fa una amonestació. Com s'atén les queixes. Mètode dels vuit passos.
  
Annex V
  
Barem de mèrits que regirà la fase de concurs
  
1. Titulació acadèmica
  
Es valoraran les titulacions acadèmiques acreditades per les persones concursants que siguen superiors a les exigides per a accedir a l'escala bàsica dels cossos de policia local, d'acord amb la següent escala:
  
a) Grup A:
  
Doctor: 10 punts.
  
Llicenciat o equivalent: 8 punts.
  
b) Grup B:
  
Diplomat universitari o equivalent: 7 punts.
  
c) Diplomat en Criminologia: 7 punts
  
d) Grup C: Batxillerat, Formació Professional de segon grau: 5 punts
  
e) Superació de les proves d'accés a la universitat majors de 25 anys: 5 punts.
  
No es valoraran com a mèrit, aquelles titulacions que figuren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés a la universitat sols es computarà una d'aquestes. La possessió del títol de Batxillerat o Formació Professional de Segon Grau, exclourà la valoració de les proves d'accés a la universitat per a majors de 25 anys.
  
2. Grau personal
  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la següent forma:
  
a) Per posseir un grau personal superior al nivell del lloc sol·licitat: 3 punts.
  
b) Per posseir un grau personal igual al nivell del lloc sol·licitat: 2 punts.
  
c) Per posseir un grau personal inferior al nivell del lloc sol·licitat: 1 punt.
  
3. Antiguitat
  
Fins un màxim de 20 punts:
  
- Per cada any complet d'antiguitat en la mateixa escala i categoria de la policia local o superior: 1,50 punts.
  
- Per cada any complet d'antiguitat en categoria inferior de la policia local: 1,25 punts.
  
- Per cada any complet d'antiguitat prestat en altres forces i cossos de seguretat: 0,50 punts per any complet, fins un màxim de 10 punts.
  
- Per cada any complet d'antiguitat prestat en qualsevol administració pública: 0,25 punts per any complet, fins a un màxim de 10 punts.
  
4. Altres mèrits
  
Fins un màxim de 15 punts.
  
Coneixement del valencià acreditat amb certificat oficial de la Junta Qualificadora de Coneixements del Valencià:
  
- Certificat de coneixements orals 0,75 punts.
  
- Certificat del Grau Elemental 1,25 punts.
  
- Certificat del Grau Mitjà 2,50 punts.
  
- Certificat del Grau Superior 3,00 punts.
  
Coneixement d'un o més idiomes acreditats documentalment mitjançant certificació expedida per facultat o escola oficial reconeguda: 3 punts per cadascun.
  
La superació dels distints cursos complets que conformen els estudis oficials de les distintes facultats o escoles oficials es valorarà a raó de 0,60 punts per curs complet.
  
5. Cursos organitzats per l' Institut Valencià de Seguretat Pública o organismes anàlegs.
  
Fins un màxim de 30 punts.
  
Per realització de cursos organitzats per l' Institut Valencià de Seguretat Pública o homologats per aquest, ajustats al següent barem:
  
 Diploma Certificat Certif. aprof.
  
Nombre d'hores d'assisténcia d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
Quan es tracte de cursos de duració inferior a la mínima susdita, la puntuació vindrà donada per la suma del còmput d'hores i/o assistència d'aquests. En cas d'haver impartit hores com a professor en els cursos, es puntuaran amb el barem corresponent al certificat d'aprofitament i sense superar per aquest concepte el màxim de 10 punts.
  
Els cursos organitzats i impartits per l'Institut Valencià de Seguretat Pública, realitzats amb anterioritat a la data d'entrada en vigor de la resolució de la Direcció General d'Interior de 24 de març de 1995, sobre cursos de formació impartits per l'Institut Valencià de Seguretat Pública (10 d'abril de 1995), i també els realitzats pel Ministeri d'Interior o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes ambdues expressament reconegudes per l'Institut Valencià de Seguretat Pública, es valoraran en tot cas amb la puntuació corresponent al diploma d'assistència.
  
Els cursos bàsics de formació inicial i els cursos de capacitació no seran objecte de puntuació.
  
Els cursos de dispensa en un grau del requisit de titulació, es puntuaran, si s'escau, com cursos amb certificat d'assistència. No seran puntuables si ja es van tindre en compte a efectes de titulació acadèmica per a promoció interna.
  
6. Premis, distincions i condecoracions
  
Fins un màxim de 10 punts.
  
Per estar en possessió de la Placa Col·lectiva al Mèrit Policial de la Generalitat Valenciana, 1 punt.
  
Per estar en possessió de la Placa Individual al Mèrit Policial de la Generalitat Valenciana, 3 punts.
  
Per estar en possessió de la Medalla al Mèrit Policial de la Generalitat Valenciana, 2 punts.
  
Per ser objecte de felicitació o menció individual pel director general de la conselleria competent en matèria de policia local, 1 punt per cadascuna d'aquestes.
  
Per ser objecte de felicitació o menció col·lectiva pel director general de la conselleria competent en matèria de policia local, 0,25 punts per cadascuna d'aquestes.
  
Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,50 punts per cadascun d'aquests. Si la condecoració és concedida a títol col·lectiu la puntuació serà de 0,25 punts per a cadascun d'aquests.
  
Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,25 punts per cadascun d'aquests.
  
7. Altres mèrits
  
Fins un màxim de 4 punts.
  
Així mateix, es valoraran els coneixements en administració i gestió de recursos humans i informàtica, títols de socorrista aquàtic, primers auxilis, curs de submarinisme, arts marcials, defensa personal, felicitacions, i també els cursos inclosos en el pla de formació contínua i altres degudament acreditats i no valorats en els anteriors apartats, tots aquests lliurement considerats pel tribunal qualificador, fins un màxim de 0,25 punts per mèrit acreditat.
  
La intervenció com a ponent en conferències i seminaris relacionats amb l'activitat policial i reconegudes per l'Institut Valencià de Seguretat Pública es valoraran fins un màxim de 0,50 punts.
  
Les publicacions relacionades amb l'activitat policial es valoraran fins un màxim de 0,75 punts per cadascuna d'aquestes.
  
8. Prova i entrevista personal
  
Es realitzarà davant el tribunal qualificador i es valorarà fins un màxim de 10 punts, amb el contingut i puntuació que s'assenyala:
  
Coneixements del terme municipal, llista de carrers, serveis, institucions, organització i administració municipal i altres de particular interés per a la població local de l'ajuntament convocant, s'acreditaran mitjançant la superació d'una prova objectiva consistent en un màxim de 50 i un mínim de 25 preguntes amb respostes alternatives. La valoració d'aquesta prova serà de 6 punts.
  
Entrevista personal. Es valorarà i comprovarà l'aptitud, eficàcia, iniciativa i experiència professional del concursant en activitats anteriors, amb un màxim de 4 punts.
  
Únicament seran citats per a realitzar la prova i l'entrevista mitjançant la convocatòria corresponent i amb la menció expressa de les puntuacions aconseguides, aquells aspirants la puntuació dels quals, sumats els mèrits amb el màxim possible de l'entrevista, arribe com a mínim 20 punts.
  
Els mèrits al·legats i qualsevol altres dades hauran de ser referits a la data de finalització del termini de presentació d'instàncies.
  
En qualsevol moment del procés d'adjudicació podrà recaptar-se formalment dels interessats els aclariments, o si s'escau, la documentació addicional que s'estima necessària per a la comprovació dels mèrits.
  
III. Bases específiques reguladores del procés de selecció convocat per a la provisió en propietat, per promoció interna, de sis places de l'escala bàsica de la policia local, categoria caporal.
  
1. Naturalesa i característiques de les places
  
Naturalesa funcionarial. Escala administració especial, subescala serveis especials, classe policia local i els seus auxiliars, escala bàsica, categoria caporal, grup D.
  
2. Nombre de places convocades
  
Es convoquen un total de sis places, a través del torn de promoció interna.
  
Les vacants que, si s'escau, quedaren desertes per aquest torn, seran convocades posteriorment pel torn de mobilitat entre els caporals de les policies locals de la Comunitat Valenciana, pel sistema selectiu de concurs i en els termes previstos en l'article 3.7 del Decreto Autonòmic 152/1991, de 29 d'agost.
  
3. Sistema de selecció
  
Serà el de concurs oposició i constarà de les següents fases: oposició, concurs i curs selectiu.
  
4. Requisits dels aspirants
  
Referits al dia en què finalitze el termini de presentació de sol·licituds:
  
- Ser funcionari de carrera, integrat en la subescala de serveis especials, escala bàsica, categoria policia de l'Ajuntament de Torrent.
  
- Haver romàs, almenys, dos anys en la categoria de policia.
  
- No patir cap malaltia ni defecte físic que impedesca l'exercici normal de les funcions pròpies de la categoria de policia local, d'acord amb el quadre d'exclusions mèdiques establides en l'annex II d'aquestes bases.
  
No trobar-se suspés en ferm del servei de l'estat, de les comunitats autònomes, de les entitats locals o de qualsevol altra institució juridicopública, ni inhabilitat per a l'exercici de funcions públiques.
  
- Estar en possessió dels permisos de conducció de vehicles de les classes A-2 i B-2 o, si s'escau, A del Reial Decret 772/1997, de 30 de maig, pel qual s'aprova el Reglament General de Conductors i B que habilite per a la conducció dels vehicles a què es refereix l'article 7.3 de l'anterior Reial Decret 772/1997.
  
- Estar en possessió del títol de Graduat Escolar o equivalent.
  
5. Tribunal qualificador
  
5.1 Estarà integrat pels següents membres:
  
President: l'alcalde president de l'Ajuntament o regidor en qui delegue.
  
Secretari: el de la corporació o funcionari en qui delegue, que actuarà a més com a vocal.
  
Vocals:
  
- Un representant del professorat oficial designat per l'Institut Valencià de Seguretat Pública.
  
- Un representant de l'administració de la Generalitat Valenciana.
  
- El cap del cos de la policia local de Torrent o, si hi manca, un funcionari de la corporació d'igual o superior categoria.
  
- Dos representants dels treballadors designats per la Junta de Personal de l'Ajuntament de Torrent.
  
5.2. Així mateix, podran assistir, amb veu però sense vot, un representant de cadascun dels grups polítics de l'Ajuntament, així com de cadascuna de les seccions sindicals constituïdes en aquest.
  
La designació dels membres del tribunal inclourà la dels suplents respectius.
  
A excepció del president, tots els membres del tribunal relacionats en l'apartat 5.1 hauran d'estar en possessió d'una titulació igual o superior a l'exigida en la respectiva convocatòria.
  
Podran designar-se assessors del tribunal per a les proves tècniques i d'aptitud física i, en general, quan les característiques de la prova així ho requeresquen. El nomenament haurà de fer-se públic juntament amb el del tribunal. Aquests assessors tindran veu però no vot.
  
5.3. Els aspectes relatius a l'abstenció i recusació dels membres del tribunal i a la constitució i actuació d'aquest es regiran pel que es disposa en les bases generals de la convocatòria.
  
5.4. Categoria tribunal qualificador: quarta.
  
6. Fase d'oposició
  
Consistirà en les proves següents:
  
6.1 Proves prèvies, de caràcter obligatori i eliminatori:
  
6.1.1 Prova psicotècnica d'aptituds i de personalitat.
  
Es realitzaran un o diversos tests dirigits a valorar les aptituds i actituds de l'aspirant per a l'exercici del lloc de treball de caporal. Si es considerara necessari, es procedirà a la realització d'una entrevista personal a tots o alguns dels aspirants.
  
Per al plantejament i correcció de la prova test, així com per a la realització de les entrevistes, si escau, el tribunal estarà necessàriament assistit per almenys un Llicenciat en Medicina i un altre en Psicologia, que aplicaran el reconeixement psicotècnic d'acord amb el que estableix l'annex I. La qualificació dels exercicis psicotècnics serà d'apte o no apte, i haurà de superar com a mínim l'aspirant en el cas dels factors aptitudinals quatre dels sis factors a mesurar, i haurà de superar en tots els casos el factor d'agilitat mental.
  
6.1.2 Reconeixement mèdic
  
A practicar pel tribunal mèdic que es designe a l'efecte. Es realitzaran totes les proves clíniques, analítiques o complementàries o de qualsevol altra classe que es consideren necessàries per a comprovar que l'opositor no està incurs en el quadre d'exclusions que figura en l'annex II.
  
La qualificació d'aquesta prova serà d'apte o no apte.
  
6.2 Primer exercici. De caràcter obligatori i eliminatori
  
Consistirà en superar les proves d'aptitud física el contingut i marques mínimes de les quals figuren en l'annex III.
  
La qualificació d'aquest exercici serà d'apte o no apte, i haurà de superar com a mínim tres de les proves per a ser declarat apte.
  
6.3 Segon exercici. De caràcter obligatori i eliminatori.
  
Exposició per escrit d'un tema general relacionat amb els epígrafs del programa, en un temps màxim de dues hores. Aquest tema es llegirà en sessió pública davant el tribunal, que podrà formular les preguntes o aclariments que sobre aquest jutge oportunes. Es valorarà la claredat d'idees, la facilitat d'expressió verbal i el coneixement sobre els temes exposats.
  
La qualificació d'aquest exercici serà de 0 a 10 punts, i per a superar l'exercici s'haurà d'obtenir un mínim de cinc punts.
  
6.4 Tercer exercici. Test de cultura policial. De caràcter obligatori i eliminatori
  
Consistirà en contestar correctament per escrit un qüestionari de 50 preguntes, tipus test, en un temps màxim d'una hora, relacionat amb temes professionals de policia i el temari del qual s'explicita en l'annex IV (dret penal, processal, constitucional, administratiu, bans i ordenances, policia de trànsit i circulació).
  
La qualificació d'aquest exercici serà de 0 a 10 punts, i hauran d'obtenir un mínim de 5 punts per a superar aquest.
  
6.5 Quart exercici. Supòsit pràctic. De caràcter obligatori i eliminatori.
  
Consistirà en la resolució d'un supòsit pràctic que plantejarà el tribunal sobre organització, intervenció policial, elaboració d'atestats, intervenció en concurrència simultània d'emergències i altres, relacionats amb la funció a exercir de caporal de la policia local.
  
La qualificació d'aquest exercici serà de 0 a 10 punts, i s'haurà d'obtenir un mínim de 5 punts per a superar aquest.
  
6.6 Cinqué exercici. De caràcter obligatori i no eliminatori
  
Consistirà en traduir del valencià al castellà i viceversa, un text proposat pel tribunal, en un temps màxim de 30 minuts.
  
Aquest exercici es qualificarà de 0 a 2 punts, i no serà eliminatori.
  
6.7 Qualificació dels exercicis
  
Com ja s'ha especificat anteriorment, les proves prèvies seran eliminatòries, amb la qualificació d'apte o no apte efectuada pel tribunal de selecció previ informe del tribunal mèdic.
  
Els exercicis obligatoris, excepte el cinqué, tindran el caràcter d'eliminatoris, i la seua qualificació serà de 0 a 10 punts en cadascun d'aquests, i seran eliminats els aspirants que no aconseguisquen una puntuació mínima de 5 punts en cadascun.
  
El cinqué exercici de valencià, es qualificarà de 0 a 2 punts i no determinarà, per si sol, l'eliminació de l'opositor, i servirà, no obstant això, la qualificació obtinguda per al còmput de la qualificació global determinant de la proposta del nomenament.
  
El tribunal qualificador queda facultat per a la determinació del nivell mínim exigit per a l'obtenció d'aquestes qualificacions de conformitat amb el sistema de valoració que s'adopte en cada prova.
  
7. Fase de concurs
  
Finalitzada la fase d'oposició, es valoraran els mèrits aportats pels aspirants que hagen superat aquesta d'acord amb el barem de mèrits inclòs en l'annex V d'aquestes bases i el contingut d'aquest és l'establit en l'Ordre de 20 de gener de 1998, de la Conselleria de Presidència, publicada en el Diari Oficial de la Generalitat Valenciana número 3.203, de 13 de març de 1998.
  
8. Relació d'aprovats i curs selectiu
  
La qualificació de la fase de concurs se sumarà a l'obtinguda en la fase d'oposició, i serà l'ordre de prioritat per a l'adjudicació de les places el determinat per la puntuació total obtinguda en ambdues fases del procés de selecció.
  
Finalitzat el concurs oposició, el tribunal qualificador publicarà la relació d'aspirants aprovats, si hi hagueren, per ordre de puntuació aconseguida i elevarà proposta al president de la corporació dels aspirants que han de realitzar el curs selectiu.
  
Prèvia presentació de la documentació exigida en les bases de la convocatòria, els aspirants proposats s'incorporaran a l'Institut Valencià de Seguretat Pública per a realitzar un curs teòric pràctic de dos mesos de duració i de caràcter selectiu. Durant la realització del curs, els aspirants seran nomenats funcionaris en pràctiques, i percebran a càrrec de l'ajuntament les retribucions que legalment els corresponga.
  
Superat el curs selectiu, l'Institut Valencià de Seguretat Pública formularà proposta de nomenament a l'òrgan competent de la corporació local. Els aspirants que no superaren el curs tecnicopràctic podran incorporar-se al curs immediatament posterior. No obstant això, cessaran com a funcionaris en pràctiques i podran ser nomenats de nou quan s'incorporen al curs següent. De no superar aquest segon, quedaran definitivament decaiguts en el seu dret de reserva de plaça.
  
9. Drets d'examen. S'estableixen en 1.500 pessetes.
  
Annex I
  
Barem per a la prova psicotécnica d'aptituds i de personalitat.
  
Factors a mesurar:
  
Aptituds mentals
  
- Raonament verbal: com el seu nom indica, constitueix una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de manera constructiva. Constitueix un valuós índex del nivell ocupacional a què un subjecte puga aspirar, ja que en moltes tasques, existeix relació positiva entre el nivell de responsabilitat que tenen assignat i el grau de profunditat amb que han de ser compreses les idees expressades verbalment.
  
- Raonament abstracte: intenta apreciar l'agilitat mental amb formes no verbals, ja que l'habilitat per a raonar amb paraules no es idèntica a l'habilitat per a raonar amb figures, el test raonament abstracte no substitueix adequadament el raonament verbal, però pot servir com a element de confrontació.
  
- Rapidesa i precisió preceptiva: és una anàlisi ràpida de situacions complexes, ideada per a mesurar la rapidesa de respostes en tasques de tipus perceptiu.
  
- Atenció i resistència a la fatiga: és una prova que exigeix una gran concentració i resistència a la monotonia. En conseqüència aquest instrument pot apreciar l'aptitud o capacitat per a concentrar-se en tasques la principal característica de la qual es la rapidesa perceptiva, juntament amb l'atenció continuada.
  
- Agilitat mental: capacitat per a comprendre situacions, les relacions que existeixen entre aquestes, poder captar les estructures d'aquestes relacions i tindre un mètode sistemàtic de raonament.
  
- Memòria visual: capacitat per a recordar situacions a través del sentit de la vista.
  
2. Personalitat
  
Sentit de la disciplina i de l'autoritat: conformitat davant les normes i demandes dels seus superiors. Persona que sol ser sòbria i digna de confiança, així com dominada pel sentit del deure, perseverant, responsable i organitzada.
  
Sentit de la iniciativa: persona no inhibida, disposada a intentar noves coses, pot suportar sense fatiga les vicissituds del tractament amb la gent i les situacions emocionals aclaparadores.
  
Seguretat en si mateix. Fermesa personal: capacitat pràctica i realista. La confiança en si mateix i la seua capacitat per a tractar amb coses és madura i poc ansiosa; és flexible i segura.
  
Desenvolupament de conductes cooperatives. Capacitat d'integració en el grup. Grau en què les persones s'ajuden entre si i es mostren amables i cooperatives amb els companys. Persona adaptable, animosa, interessada pels altres. Bona col·laboradora amb el treball de grup.
  
Autocontrol dels impulsos i emociones: persona amb molt control de les seues emocions i de la seua conducta en general. Acurada i oberta a allò social. Evidencia el que comunament es coneix com a respecte a si mateix, té en compte la reputació social.
  
Serenitat: persona assossegada, relaxada i tranquil·la.
  
Capacitat empàtica i de maneig de la relació interpersonal: persona socialment desimbolta, no inhibida, amb bona capacitat per a aconseguir i mantindre contactes personals.
  
Neutralitat efectiva en l'exercici professional: persona responsable i organitzada, els seus objectius es troben dins de la normativa social. Fa el que socialment és correcte, i segueix estrictament les normes; fa el que és acceptat i idoni.
  
Capacitat d'automotivació: capacitat de sentir-se satisfet en allò referent a la seua ocupació. Grau en què una persona es preocupa per la seua activitat i s'entrega a ella.
  
Característiques del test aptitudinal (puntuacions decils-nivells uniformes aconsellables):
  
- Raonament verbal 3,5
  
- Raonament abstracte 3,5
  
- Rapidesa i precisió preceptiva 3,5
  
- Atenció i resistència a la fatiga 3,5
  
- Agilitat mental 3,5
  
- Memòria visual 4
  
Característiques del test actitudinal:
  
Per a l'avaluació de les proves actitudinals són factors preferents a tindre en compte, d'acord amb l'ordre d'importància que a continuació s'expressa, els següents:
  
1. Autocontrol.
  
2. Serenitat.
  
3. Capacitat empàtica i maneig de les relacions interpersonals.
  
4. Sentit de la disciplina i de l'autoritat.
  
5. Desenvolupament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualssevol altres d'anàloga significació als anteriors esmentats.
  
A més, haurà de realitzar-se una anàlisi global de l'estructura de la personalitat, i en cas de no ajustar-se al perfil establit, i si el tècnic i el tribunal ho consideren oportú abans de l'eliminació de l'opositor, aquestes proves hauran de contrastar-se mitjançant entrevista.
  
La qualificació dels exercicis psicotècnics serà d'apte o no apte. L'aspirant haurà de superar com a mínim, en el cas dels factors aptitudinals, quatre dels sis factors que es mesuren; de qualsevol manera hauran de superar el factor d'agilitat mental.
  
Annex II
  
Quadre d'exclusions mèdiques
  
1. Obesitat o primesa manifesta que dificulten o incapaciten per a l'exercici del lloc de treball.
  
2. Ull i visió
  
2.1 Agudesa visual amb o sense correcció inferior als dos terços de la visió normal en ambdós ulls.
  
2.2 Hemianòpsia completa i absoluta.
  
3. Oïda i audició
  
Agudesa auditiva que supose una pèrdua entre 1.000 i 3.000 hertzs a 45 decibels o 6.000 hertzs a 45 decibels.
  
4. Aparell locomotor.
  
Qualsevol patologia òssia d'extremitats que produïsquen retraccions o limitacions funcionals de causa muscular o articular.
  
5. Aparell cardiovascular.
  
Hipertensió arterial mal controlada, no havent de sobrepassar les xifres en repòs els 170 mn/hg en pressió sistòlica i els 95 mn/hg en pressió diastòlica; a judici del tribunal mèdic, es podrà repetir la prova quan concórreguen circumstàncies que així ho aconsellen.
  
Varices ulceroses. Tromboflebitis. Insuficiències cardíaques severes. Hipertròfia ventricular esquerra descompensada. Infart de repetició.
  
6. Aparell respiratori.
  
La broncopatia crònica obstructiva. El pneumotòrax espontani (en més d'una ocasió).
  
7. Sistema nerviós.
  
Epilèpsia, alcoholisme i toxicomanies.
  
8. Pell i fàneres.
  
Cicatrius que produïsquen limitacions funcionals.
  
9. Altres processos patològics.
  
Malalties immunològiques sistèmiques.
  
Intoxicacions cròniques. Hemopaties greus.
  
Annex III
  
Proves físiques (primer exercici).
  
1. Carrera de resistència: 1.000 metres.
  
2. Salt de longitud amb carrera.
  
3. Natació 50 metres.
  
4. Prova de resistència abdominal en un temps no superior als 90 segons, que ha de realitzar-se sota les següents condicions:
  
a) Posició inicial: en posició supina (cap amunt), amb les mans entrellaçades per darrere del cap i els genolls flexionats a 90º aproximadament.
  
b) No existeix cap punt de recolzament per als peus, ja que açò implicaria la posada en acció del recte anterior de la cuixa i psoes ilíac.
  
c) En cada repetició, la persona aspirant haurà de pujar el tronc fins a la vertical, mantenint les mans entrellaçades darrere del cap i tornar a la posició inicial, encara que no caldrà que la regió dorsal de l'esquena connecte amb el sòl en cada repetició.
  
d) La velocitat d'execució no és important, per la qual cosa el temps serà raonablement ampli, sense excedir en cap cas els 90''.
  
e) Dins del temps per a la realització de la prova (90'') la persona aspirant podrà realitzar breus parades de recuperació.
  
f) Es comptabilitzaran totes les repeticions correctes efectuades durant els 90'' de la prova.
  
Barem d'edats masculí
  
Quadre d'edats 1 2 3 4
  
Fins 30 anys 4,20- 3,75m 60- 40 abdominals
  
De 31 a 35 anys 4,50- 3,50m 1,10- 35 abdominals
  
De 36 a 40 anys 5,30- 3,25m 1,30- 30 abdominals
  
De 41 a 45 anys 1.500m 3,00m 1,30- 25 abdominals
  
De 46 a 50 anys 1.300m 2,75m 1,40- 20 abdominals
  
Més de 50 anys 1.200m 2,40m 1,55- 15 abdominals
  
Barem d'edats femení
  
Quadre d'edats 1 2 3 4
  
Fins 30 anys 4,50- 3,10m 1,10- 35 abdominals
  
De 31 a 35 anys 5,20- 2,90m 1,20- 30 abdominals
  
De 36 a 40 anys 6,00- 2,70m 1,35- 25 abdominals
  
De 41 a 45 anys 1.300m 2,50m 1,45- 20 abdominals
  
De 46 a 50 anys 1.200m 2,30m 1,55- 15 abdominals
  
Més de 50 anys 1.000m 2,10m 2,10- 12 abdominals
  
La qualificació d'aquest exercici serà d'apte o no apte, havent de superar almenys tres de les proves per a ser declarat apte.
  
Quedaran exempts de la realització de les proves físiques aquells aspirants que les hagen realitzat amb anterioritat i es troben inclosos en el tram d'edat indicat en el barem d'edats.
  
Annex IV
  
Temari que regirà els exercicis de la fase d'oposició
  
Dret constitucional
  
Tema 1. Organització política de l'estat espanyol. Classes i forma d'estat. Organització territorial de l'estat. Relacions entre el govern i les Corts Generals. La Corona. Poder legislatiu. Poder executiu. Poder judicial.
  
Tema 2. La Constitució Espanyola de 1978. Estructura, contingut i principis bàsics. Reforma de la Constitució. El sistema constitucional. Principis generals. El tribunal constitucional.
  
Tema 3. Les Corts Generals: les cambres. Composició, atribucions i funcionament. La funció legislativa. L'administració de justícia.
  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. L'administració pública, estatal, autonòmica i local.
  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia. Administració local. Economia i Hisenda.
  
Tema 6. El dret administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.
  
Règim local i policia
  
Tema 7. L'administració local. Caràcter natural de l'administració local. L'administració local com a instrument de descentralització. L'administració local en la Constitució Espanyola de 1978. Entitats que comprén l'administració local.
  
Tema 8. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 9. Òrgans col·legiats de govern. L'ajuntament Ple. La Comissió de Govern. Òrgans consultius i participatius: les comissions informatives. Les juntes de districte.
  
Tema 10. La seguretat ciutadana. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.
  
Tema 11. La Llei Orgànica 1/1992, de 21 de febrer, sobre Protecció de la Seguretat Ciutadana. Administracions i òrgans competents en matèria de seguretat amb especial incidència en les competències municipals. Mesures d'acció preventiva i vigilància. Actuacions per al manteniment i restabliment de la seguretat ciutadana. Règim sancionador.
  
Tema 12. La policia local: conceptes previs. Missions i objectius. Estructura orgànica i funcional.
  
Tema 13. El binomi policia local-ciutadà: conceptes previs, relació, finalitat. Suports ètics. Normes d'actuació.
  
Tema 14. Ordenament legislatiu de la policia local. La Llei Orgànica de Forces i Cossos de Seguretat. Principis bàsics d'actuació. Disposicions estatutàries comunes. Règim disciplinari.
  
Tema 15. Llei de la Generalitat Valenciana de Coordinació de la Policies Locals de la Comunitat Valenciana: disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Tema 16. Obligacions i competències dels ajuntaments. Les ordenances municipals. Els bans de l'Alcaldia.
  
Tema 17. Ordenances municipals: concepte i classes. Infraccions. Potestat sancionadora. Principals infraccions a bans i ordenances. Procediment sancionador.
  
Dret penal
  
Tema 18. El Codi Penal. Concepte de delicte i falta. Graus d'execució del delicte. Accions i omissions. Dol i imprudència. Autors, còmplices i delicte d'encobriment.
  
Tema 19. Classes i delictes: contra les persones, contra la llibertat i la llibertat sexual, contra la propietat.
  
Tema 20. Classes de faltes: contra els interessos generals i règim de poblacions, contra les persones, contra la propietat.
  
Codi de Circulació i Seguretat Vial
  
Tema 21. Text articulat de la Llei de Bases 18/1989. Tipificació de les principals infraccions. Infraccions de trànsit que constitueix delicte. Procediment sancionador. Competències municipals.
  
Tema 22. Reial Decret 13/1992, de 17 de gener, pel qual s'aprova el Reglament General de Circulació. Àmbit d'aplicació. Normes generals de comportament en la circulació. Càrrega de vehicles i transport de persones i mercaderies. Normes generals dels conductors. Normes sobre begudes alcohòliques, estupefaents i substàncies psicotròpiques.
  
Tema 23. El trànsit viari: introducció. Vies i vehicles i conductors. Les condicions tècniques del vehicle. Classes del transport.
  
Tema 24. El transport: servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transport i altres requisits principals.
  
Tema 25. Els accidents de trànsit: concepte i consideracions prèvies. Les seues causes. Classes i fases.
  
Dret processal
  
Tema 26. De la denúncia i la querella. De l'exercici del dret a la defensa. De l'assistència d'advocat. Llei Orgànica Reguladora del Procediment d'Habeas Corpus (6/1984, de 24 de maig). Del tractament de presos i detinguts (articles 520 al 527 Llei d'Enjudiciament Criminal).
  
Tema 27. De l'entrada i registre en un lloc tancat (articles 545 al 548 de la Llei d'Enjudiciament Criminal). De la comprovació del delicte i indagació del delinqüent. De la inspecció ocular. Del cos del delicte. De la identitat del delinqüent i les seues circumstàncies personals. De les declaracions dels processats i dels testimonis (articles 326 al 450 de la Llei d'Enjudiciament Criminal). De la detenció (articles 489 al 501 de la Llei d'Enjudiciament Criminal).
  
Bans i ordenances municipals
  
Tema 28. Reglament General de Policia d'Espectacles Públics i Activitats Recreatives (Reial Decret 2.876/1982, de 27 d'agost). Focs artificials, classes d'artificis pirotècnics. Muntatge d'espectacles. Distàncies dels focs i protecció personal (Reglament d'Explosius, Reial Decret 2.114/1978, i Ordre Ministerial del 20 d'octubre de 1988).
  
Tema 29. Llei 2/1991, de la Generalitat Valenciana, de 19 de febrer, d'Espectacles Públics i Activitats Recreatives.
  
Tema 30. Normativa sobre activitats molestes, insalubres, nocives i perilloses. Ordenances sobre Tinença d'Animals Domèstics. Reglaments d'auto taxis i auto turismes.
  
Tema 31. Ordenança de via pública (guals, tendals instal·lació de taules i cadires, contenidors, grues i material de construcció). Ordenances i bans de venda ambulant. Ban del silenci.
  
Annex V
  
Barem de mèrits que regirà la fase de concurs
  
1. Titulació acadèmica
  
Fins a un màxim de 15 punts.
  
Es valoraran les titulacions acadèmiques acreditades per les persones concursants que siguen superiors a les exigides per a accedir a l'escala bàsica dels cossos de policia local, d'acord amb la següent escala:
  
a) Grup A:
  
Doctor: 10 punts.
  
Llicenciat o equivalent 8 punts.
  
b) Grup B:
  
Diplomat universitari o equivalent: 7 punts.
  
c) Diplomat en Criminologia: 7 punts
  
d) Grup C: Batxillerat, Formació Professional de segon grau 5 punts
  
e) Superació de les proves d'accés a la universitat majors de 25 anys: 5 punts.
  
No es valoraran com a mèrit, aquelles titulacions que figuren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés a la universitat sols es computarà una d'aquestes. La possessió del títol de Batxillerat o Formació Professional de Segon Grau, exclourà la valoració de les proves d'accés a la universitat per a majors de 25 anys.
  
2. Grau personal
  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la següent forma:
  
a) Per posseir un grau personal superior al nivell del lloc sol·licitat 3 punts.
  
b) Per posseir un grau personal igual al nivell del lloc sol·licitat 2 punts.
  
c) Per posseir un grau personal inferior al nivell del lloc sol·licitat 1 punt.
  
3. Antiguitat
  
Fins un màxim de 20 punts:
  
- Per cada any complet d'antiguitat en la mateixa escala i categoria de la policia local o superior: 1,50 punts.
  
- Per cada any complet d'antiguitat en categoria inferior de la policia local: 1,25 punts.
  
- Per cada any complet d'antiguitat prestat en altres forces i cossos de seguretat: 0,50 punts per any complet, fins un màxim de 10 punts.
  
- Per cada any complet d'antiguitat prestat en qualsevol administració pública: 0,25 punts per any complet, fins a un màxim de 10 punts.
  
4. Altres mèrits
  
Fins un màxim de 15 punts.
  
Coneixement del valencià acreditat amb certificat oficial de la Junta Qualificadora de Coneixements del Valencià:
  
- Certificat de coneixements orals 0,75 punts.
  
- Certificat del Grau Elemental 1,25 punts.
  
- Certificat del Grau Mitjà 2,50 punts.
  
- Certificat del Grau Superior 3,00 punts.
  
Coneixement d'un o més idiomes acreditats documentalment mitjançant certificació expedida per facultat o escola oficial reconeguda: 3 punts per cadascun.
  
La superació dels distints cursos complets que conformen els estudis oficials de les distintes facultats o escoles oficials es valorarà a raó de 0,60 punts per curs complet.
  
5. Cursos organitzats per l' Institut Valencià de Seguretat Pública o organismes anàlegs.
  
Fins un màxim de 30 punts.
  
- Per realització de cursos organitzats per l' Institut Valencià de Seguretat Pública o homologats per aquest, ajustats al següent barem:
  
 Diploma Certificat Certif. aprof.
  
Nombre d'hores d'assisténcia d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
Quan es tracte de cursos de duració inferior a la mínima susdita, la puntuació vindrà donada per la suma del còmput d'hores i/o assistència d'aquests. En cas d'haver impartit hores com a professor en els cursos, es puntuaran amb el barem corresponent al certificat d'aprofitament i sense superar per aquest concepte el màxim de 10 punts.
  
Els cursos organitzats i impartits per l'Institut Valencià de Seguretat Pública, realitzats amb anterioritat a la data d'entrada en vigor de la resolució de la Direcció General d'Interior de 24 de març de 1995, sobre cursos de formació impartits per l'Institut Valencià de Seguretat Pública (10 d'abril de 1995), i també els realitzats pel Ministeri d'Interior o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes ambdues expressament reconegudes per l'Institut Valencià de Seguretat Pública, es valoraran en tot cas amb la puntuació corresponent al diploma d'assistència.
  
Els cursos bàsics de formació inicial i els cursos de capacitació no seran objecte de puntuació.
  
Els cursos de dispensa en un grau del requisit de titulació, es puntuaran, si s'escau, com cursos amb certificat d'assistència. No seran puntuables si ja es van tindre en compte a efectes de titulació acadèmica per a promoció interna.
  
6. Premis, distincions i condecoracions
  
Fins un màxim de 10 punts.
  
Per estar en possessió de la Placa Col·lectiva al Mèrit Policial de la Generalitat Valenciana, 1 punt.
  
Per estar en possessió de la Placa Individual al Mèrit Policial de la Generalitat Valenciana, 3 punts.
  
Per estar en possessió de la Medalla al Mèrit Policial de la Generalitat Valenciana, 2 punts.
  
Per ser objecte de felicitació o menció individual pel director general de la conselleria competent en matèria de policia local, 1 punt per cadascuna d'aquestes.
  
Per ser objecte de felicitació o menció col·lectiva pel director general de la conselleria competent en matèria de policia local, 0,25 punts per cadascuna d'aquestes.
  
Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,50 punts per cadascun d'aquests. Si la condecoració és concedida a títol col·lectiu la puntuació serà de 0,25 punts per a cadascun d'aquests.
  
Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,25 punts per cadascun d'aquests.
  
7. Altres mèrits
  
Fins un màxim de 4 punts.
  
Així mateix, es valoraran els coneixements en administració i gestió de recursos humans i informàtica, títols de socorrista aquàtic, primers auxilis, curs de submarinisme, arts marcials, defensa personal, felicitacions, i també els cursos inclosos en el pla de formació contínua i altres degudament acreditats i no valorats en els anteriors apartats, tots aquests lliurement considerats pel tribunal qualificador, fins un màxim de 0,25 punts per mèrit acreditat.
  
La intervenció com a ponent en conferències i seminaris relacionats amb l'activitat policial i reconegudes per l'Institut Valencià de Seguretat Pública es valoraran fins un màxim de 0,50 punts.
  
Les publicacions relacionades amb l'activitat policial es valoraran fins un màxim de 0,75 punts per cadascuna d'aquestes.
  
8. Prova i entrevista personal
  
Es realitzarà davant el tribunal qualificador i es valorarà fins un màxim de 10 punts, amb el contingut i puntuació que s'assenyala:
  
Coneixements del terme municipal, llista de carrers, serveis, institucions, organització i administració municipal i altres de particular interés per a la població local de l'ajuntament convocant, s'acreditaran mitjançant la superació d'una prova objectiva consistent en un màxim de 50 i un mínim de 25 preguntes amb respostes alternatives. La valoració d'aquesta prova serà de 6 punts.
  
Entrevista personal. Es valorarà i comprovarà l'aptitud, eficàcia, iniciativa i experiència professional del concursant en activitats anteriors, amb un màxim de 4 punts.
  
Únicament seran citats per a realitzar la prova i l'entrevista mitjançant la convocatòria corresponent i amb la menció expressa de les puntuacions aconseguides, aquells aspirants la puntuació dels quals, sumats els mèrits amb el màxim possible de l'entrevista, arribe com a mínim 20 punts.
  
Els mèrits al·legats i qualsevol altres dades hauran de ser referits a la data de finalització del termini de presentació d'instàncies.
  
En qualsevol moment del procés d'adjudicació podrà recaptar-se formalment dels interessats els aclariments, o si s'escau, la documentació addicional que s'estima necessària per a la comprovació dels mèrits.